PRITARTA

 Semeliškių vaikų darželio „Gandriukas“ tarybos

 2020 m. kovo 9 d. posėdžio

 protokolu Nr. IS-2.

PATVIRTINTA

 Semeliškių vaikų darželio „Gandriukas“

 direktoriaus 2020 m. \_\_kovo\_ \_12\_d.

 įsakymu Nr. V-8.

**ELEKTRĖNŲ SAV.įš**

**SEMELIŠKIŲ VAIKŲ DARŽELIS „GANDRIUKAS“**

**2020 METŲ VEIKLOS PLANAS**

**Semeliškės**

**2020**

**TURINYS**

* Bendrosios nuostatos, 2019 m. veiklos plano įgyvendinimo analizė..... 3-4
* 2019 m. veiklos plano įgyvendinimo vertinimas pagal SSGG.................. 5
* 2020 m. veiklos planas............................................................................... 6-8
* Priedai........................................................................................................ 9-12
* Lėšų panaudojimas 2019 metais ................................................................ 13

**BENDROSIOS NUOSTATOS**

 1. Semeliškių vaikų darželio „Gandriukas“ 2020 m. veiklos planas parengtas atsižvelgiant į darželio prioritetus, 2020-2020 metų strateginį planą, darželio nuostatas, higienos normas, švietimo būklę, bendruomenės poreikius. 2020 m. veiklos planas numato metinį darželio veiklos tikslą, uždavinius, priemones uždaviniams vykdyti, realizuojant numatytą darželio misiją ir viziją.

 2. 2020 m. veiklos planu siekiama įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes,tenkinti ugdymo(si) poreikius ikimokyklinio ugdymo srityje, racionaliai, taupiai ir tikslingai naudoti švietimui skirtus išteklius.

3. Planą įgyvendins Semeliškių vaikų darželio „Gandriukas“ (toliau - darželis) administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**II. 2019 metų veiklos plano įgyvendinimo analizė**

 **2.1. Darželio teikiamos paslaugos:**

 2.1.1. Darželis teikė kokybiškas švietimo paslaugas, atitinkančias nuolat kintančias visuomenės reikmes, tenkino ugdymo(si) poreikius, sudarė lygias ugdymosi galimybes ir sąlygas, užtikrino ikimokyklinį ugdymą.

 2.1.2. Veikla organizuota pagal ikimokyklinio ugdymo programą „Duok vaikui sparnus“ 2019 metais darželį lankė 26 vaikai nuo 2-5 metų. Darželis dirba nuo 7.00 iki 17.30 val.

 2.1.3. Darželyje dirba 5 pedagogai. Direktorius, 2 ikimokyklinio ugdymo pedagogai turi auklėtojo kvalifikacinę kategoriją,

1 pedagogas (studentė 2 kurso, studijuoja ikimokyklinį ugdymą) ir ikimokyklinio ugdymo meninio ugdymo muzikos mokytojas – vyr. mokytojo kvalifikacinę kategoriją (nepagrindinė darbovietė).

 2.1.4. Ugdymo tikslus ir uždavinius sėkmingai įgyvendinti padėjo darželio pedagogai, mokyklos savivalda, tėvai, aptarnaujantis personalas.

 2.1.5.Vykdytos priemonės, turinčios įtakos kokybiškam ugdymo procesui: užtikrintas vaikų aprūpinimas ugdymo priemonėmis, bendravimas ir bendradarbiavimas su tėvais, vaikai maitinami pagal „Sveikatai palankus“ sudarytus valgiaraščius.

 2.1.6. Elektrėnų savivaldybės taryba yra nustačiusi tėvų mokesčius už vaikų maitinimą ir ugdymo priemones. Vykdomas gaunamų įmokų už vaikų maitinimą tikslingas surinkimas, Gautos įmokos už vaikų maitinimą naudojamos tik vaikų maitinimui, tai yra atsiskaitymui su tiekėjais už maisto produktus pagal sąskaitas-faktūras. Maistas gaminamas darželio virtuvėje, sudaromas kiekvienos dienos valgiaraštis, atitinkantis vaikų skaičių ir vaikų maitinimo organizavimo tvarkų aprašus, „Maisto higienos“ normas.

 2.1.7. Darželis dalyvauja Europos sąjungos finansuojamoje programoje „Vaisių vartojimo skatinimas mokyklose“

 **2. 2. Darželio veiklos rezultatai:**

2.2.1.2017-2019 metų strateginio plano tikslas. Užtikrinant ugdymo turinio, metodų, paslaugų ir sąlygų kaitą, siekti kiekvieno vaiko geros savijautos ir pažangos. Tikslo įgyvendinimo siekėme per ugdymo proceso tobulinimo ir ugdymo aplinkos aprūpinimo programas.

Ugdymo kokybės programa

 Ugdymo veikla vykdoma pagal ikimokyklinio ugdymo programą „Duok vaikui sparnus“. 2019 m. metais darželį lankė 26 mišraus amžiaus vaikai (2-5 m.). Ugdymo tikslus ir uždavinius sėkmingai įgyvendinti padėjo darželio pedagogai, darželio savivalda, tėvai, aptarnaujantis personalas. Vykdytos priemonės, turinčios įtakos kokybiškam ugdymo procesui: užtikrintas vaikų aprūpinimas ugdymo priemonėmis, bendravimas ir bendradarbiavimas su tėvais, socialiniais partneriais, geras vaikų maitinimas, etatinis pedagogų skaičius atitinka patvirtintas pareigybes ir darželio poreikius, pagal poreikį apsirūpina IT reikalinga įranga ir priemonėmis.

Ugdymo aplinkos aprūpinimo programa

Siekiant pagerinti ugdymosi ir darbo sąlygas 2019 m. atliktas kai kurių patalpų remontas.

Kad užtikrinti higienos normų patalpų temperatūros normas įrengta nauja katinė finansuojama iš Europos sąjungos struktūrinių fondų, kūrenama medžio granulėmis. Iš ugdymo priemonėms skirtų lėšų nupirkta vaikams lauko žaidimų aikštelė „Elfas“, edukacinis robotukas BEE-BOT“, puiki priemonė mokytis programavimo, valdymo įgūdžių, iššifravimo bei problemų sprendimo. Tėvų paramos lėšomis nupirkta silikoniniai skaičiai, didžiųjų raidžių rinkinys, matematinių veiksmų ženklai, kurių pagalba vaikui ugdantis tobulėja gebėjimas vartoti skaičius ir matematinius veiksmų ženklus.

 2.2.2. Įgyvendinant 2019 m. veiklos planą, darželyje buvo numatyta siekti visos bendruomenės bendravimo ir bendradarbiavimo ir užtikrinti kokybišką ikimokyklinį ugdymą.

2019 m. darželis įgyvendino numatytus uždavinius ir priemones ir teikė kokybiškas švietimo paslaugas, tenkino ugdymosi poreikius, sudarė lygias ugdymosi galimybes ir sąlygas. Vykdyta ugdymo kokybės ir aplinkos užtikrinimo programa, kuri skirta padėti vaikams tenkinti prigimtinius, kultūros, taip pat meninius, socialinius, pažintinius poreikius, sumaniai ir taupiai naudoti turimus išteklius, turtinti materialinę bazę, atnaujinti darželio patalpas.

Rezultatas:

* sudarytos sąlygos ugdyti vaikus pagal ikimokyklinio ugdymo programą;
* etatinis pedagogų skaičius atitinka patvirtintas pareigybes ir darželio poreikius;
* užtikrintos sąlygos padedančios vaikams įsisavinti ugdymo programą;
* finansiniai ištekliai panaudoti vaikų ugdymosi sąlygų gerinimui, pagal poreikį apsirūpinta IT reikalinga įranga ir priemonėmis;
* siekiant pagerinti ugdymosi ir darbo sąlygas atliktas kai kurių patalpų remontas.

 2.2.3. Vaikų ir darželio bendruomenės veikla ir laimėjimai:

 Įgyvendinome respublikinius projektus „Daktaro Aiskauda laboratorija“. Tikslas: Padėti vaikams formuoti sveikos mitybos įgūdžius (sausio mėn.) Vilnius, Tarptautinė virtualios fotografijų parodos „Nors penkias minutes per dieną“. Tikslas: Tobulinti ir ugdyti kalbą nuo mažens ir pristatyti fotografijas, kuriose atsispindėtų atliekama veikla kalbos ugdymui, bei skatinti ikimokyklinio ugdymo įstaigų bendruomenės narių bendradarbiavimą ir kūrybiškumą (kovo mėn.) Šiauliai, Darbelių paroda „Ilgais rudens vakarais...“ Tikslas: Surengti parodą panaudojant sagas, suvienijant kūrybiniam procesui ugdytinius, tėvus ir pedagogus (lapkričio mėn.) Kaunas, Darbų paroda „Papuoškime Kalėdų eglutę“. Tikslas: Įtraukti vaikus, jų tėvus, pedagogus į aktyvią kūrybinę veiklą, gaminant eglutės žaisliukus (gruodis) Alytus.

Vaikų pasiekimai fiksuojami vadovaujantis Lietuvos Respublikos švietimo ir mokslo ministerijos patvirtintu Ikimokyklinio amžiaus vaikų pasiekimų aprašu.

 Dalyvavome pilietinėje iniciatyvoje „Atmintis gyva, nes liudija“, skirtoje paminėti Sausio 13-ąją – Laisvės gynėjų dieną. Paminėjome „Tarptautinę vaikiškos knygos dieną“, tą dieną vaikai išvyko į Semeliškių miestelio biblioteką. Ten vaikus pasitiko bibliotekos vedėja, kuri papasakojo, kad knygos yra skirtos vaikams ir suaugusiems, parodė vaikams filmuką. Darželyje organizavome eilėraščių konkursą 2018. Vaikams buvo įteikti diplomai. Dalyvavome Meninio skaitymo šventėje, kuri vyko Elektrėnų savivaldybės darželyje „Pasaka“. Vaikus ruošė Auklėtoja Janė Makauskienė. Dalyvavome akcijoje „DAROM“. Vaikai rinko šiukšles, mokėsi jas rūšiuoti.

 2.2.4. Nuolat vykdomas „Plokščiapėdystės profilaktika vaikų darželyje“ projektas. 2019 m. plokščiapėdystė nustatyta 6 vaikams. Kiekvienais metais plokščiapėdystės profilaktikai įsigyjame naujų priemonių. Vaikai turi galimybę masažuoklių pagalba stiprinti pėdutes, vaikščioti lauke basi per žolę, akmenų takeliais, kad išvengtų plokščiapėdystės problemų.

 2.2.5. Siekiant užtikrinti visapusišką darželio funkcionavimą ir veiklą bendradarbiaujame su Elektrėnų savivaldybės Švietimo skyriaus specialistais, Švietimo paslaugų centru, PPT specialistais, Semeliškių seniūnijos socialiniais darbuotojais, Elektrėnų vaikų teisių tarnyba, Elektrėnų valstybine maisto ir veterinarijos tarnyba, Elektrėnų visuomenės sveikatos biuru.

 2.2.6. Darželyje veikia savivaldos institucija – darželio taryba, kurią sudaro 3 darželio darbuotojai, 3 tėvai (globėjai). Darželio taryba svarsto darželio pajamų ir išlaidų sąmatą, prižiūri ūkinę ir finansinę veiklą, pritaria darželio nuostatams, metiniam veiklos planui, strateginiam planui, teikia pasiūlymus ugdymo kokybei gerinti.

 2.2.7. Pedagogų taryba – pedagogų profesiniams ir bendriesiems ugdymo klausimams spręsti.

 2.2.8. Ikimokyklinio amžiaus vaikai ugdomi pagal patobulintą darželio ikimokyklinio ugdymo programą „Duok vaikui sparnus“ patvirtintą direktoriaus 2020 m. sausio 8 d. įsakymu Nr. V-1.

**2019 metų veiklos plano įgyvendinimo vertinimas pagal SSGG**

|  |  |  |
| --- | --- | --- |
| **Stiprybės** | **Silpnybės** |  |
| Veiksmingai įgyvendinta Ikimokyklinio ugdymo programa „Duok vaikui sparnus“.Sukurta saugi, funkcionali, estetiška, skatinanti įvairių vaiko gebėjimų ugdymąsi, aplinka.Draugiškas, veiklus, kūrybiškas kolektyvas.Tikslingai vykdoma finansų politika, edukacinių aplinkų turtinimas. | Sunku rasti tinkamų formų kaip sudominti kai kuriuos tėvus darželio veikla.Plėtotinas bendravimas ir bendradarbiavimas su socialiniais partneriais.Nepakankamas tėvų užimtumas. |  |
| **Galimybės** | **Grėsmės** |  |
| Parengta vaiko pasiekimų vertinimo sistema pagal vaikų amžių ir ugdymosi sritis ir žingsnius.Tėvų ir rėmėjų paramos 2% GPM lėšomis turtinama darželio materialinė bazė.Kūrybiškas vaikų pasivaikščiojimų organizavimas.Parengta vaikų sveikatą stiprinanti programa. | Ikimokyklinio ugdymo specialistų stoka. |  |

**ELEKTRĖNŲ SAV. SEMELIŠKIŲ VAIKŲ DARŽELIS „GANDRIUKAS“**

**2020 METŲ VEIKLOS PLANAS**

|  |  |  |  |  |  |  |
| --- | --- | --- | --- | --- | --- | --- |
| **Priemonės kodas** | **Priemonės pavadinimas** | **Veiksmo pavadinimas** | **Proceso ir /ar indėlio vertinimo kriterijų** | **Atsakingi vykdytojai** | **Įvykdymo terminas****(ketvirčiais)** | **Asignavimai (Eurais)** |
| **pavadinimas** | **reikšmė** |  |  |
| **01** |  **Ugdymo turinio įgyvendinimo programa** |
| **01.01** | **Tikslas. Užtikrinti kokybišką ikimokyklinį ugdymą, atitinkantį šiuolaikinio ugdymo tikslus** |
| **01.01.01** | **1 uždavinys. Organizuoti ir parinkti veiksmingą ir kūrybišką veiklą vaikams pagal amžių** |
|  | Ugdymo proceso užtikrinimasSemeliškių vaikų darželyje „Gandriukas“ | Ikimokyklinio ugdymo programos įgyvendinimas | Įgyvendintas ikimokyklinio ugdymo programos turinys atsižvelgiant į vaikų poreikius ir galimybes, vaikų skaičius | 26 | Direktorius Pedagogai  | I-IV | Žmogiškieji ištekliai |
| Elektrėnų sav. Semeliškių vaikų darželis „Gandriukas“ veiklos užtikrinimas mokant darbo užmokestį pedagogams ir darbuotojams, vykdant ūkinį-techninį aptarnavimą | Darbuotojų skaičius, kuriems išmokėti atlyginimai | 13(etatų -9,21) | Direktorius | I-IV | SB – 54420MK –33285 |
| Pedagogų tarybos darbo organizavimas | Pedagogų tarybos posėdžių skaičius | 3 | Direktorius | I-II-IV | Žmogiškieji ištekliai |
| Pedagogų ir kitų darbuotojų kompetencijų tobulinimas | Pedagogų ir kitų darbuotojų dalyvavimas seminaruose | 10 | Direktorius | I-IV | SB –MK –  |
| Vaikų sveikatos stiprinimo ir saugojimo funkcionavimas | Sutekti darželio bendruomenę sveikatos stiprinimui ir sveikatos ugdymui.Ugdymo priemonių sveikatos ugdymui įsigijimasNustatyta kiek vaikų turi plokščiapėdystę |  | DirektoriusPedagogai Visuomenės sveikatos centro specialistė | I-1V | Žmogiškieji ištekliai |
|  |  | Vaikų ugdymo pasiekimai ir vertinimas | Vaikų vertinimų skaičius | 2  | Pedagogai | Balandis, Spalis | Žmogiškieji ištekliai |
| Ugdomųjų veiklų stebėjimas ir vertinimas | Stebėtų ugdomųjų veiklų skaičius ir aptarimas | 2 | Direktorius | I-IV | Žmogiškieji ištekliai |
| Vaiko gerovės komisijos veiklos organizavimas | Parengtas VGK veiklos planas | 1 | Direktorius | I | 0 |
| Įvairių medžiagų ir priemonių vaikų veiklai įsigijimas | Įsigytos medžiagos ir priemonės | Pagal poreikį | Direktorius | I-IV | 700 |
| Vaikų pažintinės veiklos renginių organizavimas (išvykos, ekskursijos, šventės) | Parengtas renginių planas | 10 | Direktorius Pedagogai | I-II-IV | Žmogiškieji ištekliai |
| Darželio įvaizdžio gerinimas | Nuotraukos, straipsniai spaudoje, internetinėje svetainėje | Pagal poreikį | Direktorius | I-IV |  |
|  |  | Vaikų piešinių, darbelių parodėlės, vaikų eilėraščių konkursas, skirtas lietuvių kalbai | Parengtų renginių skaičius | 4 | Direktorius Pedagogai | I-IV | Žmogiškieji ištekliai |
| Dalyvavimas respublikiniuose projektuose | Projektų skaičius | 2 | Direktorius Pedagogai | I-IV | Žmogiškieji ištekliai |
|  |  | Bendradarbiavimas su vietos bendruomene, socialiniais partneriais, vaikų teisių tarnyba stiprinimas |  |  |  | Pagal poreikį |  |

|  |  |
| --- | --- |
| **02** | **Ugdymo aplinkos aprūpinimo programa** |
| **02.01** | **Tikslas. Sukurti saugią ir šiuolaikišką lauko poilsio ir aktyvios fizinės veiklos aplinką** |
| **02.01.01** | **Uždavinys. Kurti saugią, estetišką ir funkcionalią lauko ir vidaus aplinką, palankią vaikų sveikatai, pažintinei veiklai, saviraiškai** |
|  |  Tęsti edukacinių aplinkų kūrimą, užtikrinant saugią aplinką sveikatos ugdymui | Lavinimo, žaidimams skirtų priemonių įsigijimas | Priemonių įsigijimo skaičius | pagal poreikį | Direktorius Ūkvedys | I-IV |  |
|  |  Kasmetinis vidaus patalpų tvarkymas |  | Dažų įsigijimas | pagal poreikį | ŪkvedysPastatų priežiūros darbininkas | II-III |  |
|  |  Švarios ir tvarkingos įstaigos funkcionavimas | Tinkamos sanitarinės būklės užtikrinimas (komunalinės paslaugos, sanitarinės priemonės, ūkinis inventorius) | Higienos priemonių įsigijimas  | Pagal poreikį | DirektoriusŪkvedys | I-IV |  |
|  | Pavėsinių trinkelių atnaujinimas | Vaikai taps saugesni | Trinkelių įsigijimas | Pagal poreikį | Direktorius Ūkvedys | I-IV |  |

**PRIEDAI**

**I. ORGANIZACINIS PEDAGOGINIS DARBAS**

**Tradicinės šventės, konkursai, parodos, išvykos, pramogos**

| **Veikla** | **Laikas** | **Atsakingi vykdytojai** |  **Priemonės**  | **Laukiami rezultatai**  |
| --- | --- | --- | --- | --- |
| 1. Žiemos pramoga „Mes papustėm delniukus ir nulipdėm senukus“ | 2020 m. sausis, vasaris | PedagogaiDirektorius | Iš sniego ridenti sniego senius | Suteiks vaikams naujų patirčių ir džiugių emocijų, o vaikai taps dar sveikesni ir žvalesni |
| 2. „Šen brolyti, šen sesutės reikia žiemą išvaryti“ Užgavėnės |  2020 m. Kovas | Pedagogai | Gaminti kaukes iš popieriaus, audinio skiautelių | Šventinė nuotaika. Vaikai persirengę žaidė žaidimus |
| 3.Lietuvos valstybės atkūrimui „Lietuvėle tu graži“ | 2020 m. Vasaris | Pedagogai Direktorius | Darželio puošimas, vėliavėlių gaminimas. Pokalbiai apie valstybę, eilėraščiai, dainelės, žaidimai. Lietuvos tortas. | Bendra šventė su Semeliškių gimnazijos priešmokyklinio amžiaus vaikais suteiks daug teigiamų emocijų, susitiks su buvusiais draugais |
| 4. Lietuvos valstybės nepriklausomybės atkūrimo 30-metis  | 2020 m. Kovas | Pedagogai |  Pokalbiai su vaikais apie Lietuvą, žaidimai, pasakojimai |  |
| 5. Renginys, skirtas lietuvių kalbai „Vaiko kelias į gražią kalbą“ | 2020 m. Kovas | PedagogaiDirektorius | Vaikai deklamuos eilėraščius. Bus įteiktos padėkos | Vaikai ugdysis kalbėjimo drąsą prieš auditoriją, pajus žiūrovų dėmesį, džiaugsmą kai gauni apdovanojimą |
| 6. Inkilų kėlimo šventė | 2020 m. Kovas | Pedagogai | Pasakojimai apie gimstančią gamtą, paukščių sugrįžimą | Vaikai su tėveliais sukals paukšteliams inkilus-namus |
| 7. . Vaikų meninių darbelių paroda „Margutis““ | 2020 m. balandis |  | Pedagogai | Vaikų artistiškumas, laisvumas scenoje |
| 8. „Gražiausi žodžiai Tau mamyte“ | 2020 m.Gegužė | Pedagogai | Gaminti savo mamytėms dovanėles, padedant auklėtojams | Meilės, švelnumo, pagarbos jausmai brangiam žmogui |
| 9. Išvyka į Semeliškių miestelio biblioteką | 2020 m. gegužė | Pedagogai |  | Vaikai pamatys daug knygų, jas pavartys, sužinos, kad knygos yra skirtos vaikams ir suaugusiems |
| 10. Šventė ,,Lik sveikas darželi" | 2020 m. Gegužė | PedagogaiDirektorius | Atsisveikinimas su draugais, darželiu, pasakojimai ir prisiminimai ką veikė darželyje. Žaidimai, dainelės su tėveliais, draugais | Atsisveikinimo su darželiu emocijos. |
| 11. Konkursas – akcija iš antrinių žaliavų „Negyvi daiktai atgyja“ | Nuolat | Darželio bendruomenė | Prižiūrėti ir saugoti darželio teritoriją, rūšiuoti buitines atliekas | Vaikai sužinos apie ekologines problemas, formuos teisingą požiūrį į švarią aplinką |
| 12. Kūrybinė rudens šventė „Rudenėlio spalvos“ | 2020 m.Rugsėjis Spalis | Pedagogai Muzikos pedagogasTėvai | Stebėti atliekamus rudens darbus. Pasivaikščiojimų metu stebėti rudens pasikeitimus. Matytus vaizdus pavaizduoti savo piešiniuose, fotografuoti gražiausius vaizdus | Besikeičiančios rudens spalvos suteiks vaikams džiaugsmo, geriau pažinti spalvas.Plėsti vaikų žinias apie gausų rudenėlio derlių ir jų naudą |
| 13. „Ramybė žvakelių šviesoje“  | 2020 m. Lapkritis | PedagogaiAuklėtojo padėjėjas | Pokalbiai |  |
| 14. Adventas | 2020 m.Gruodis | Pedagogai Muzikos pedagogė |  Prisiminti advento žaidimus, papročius | Mokyti vaikus susikaupti, laukti |
| 15. „Kalėdų seneli ateik į ratelį“ | 2020 m.Gruodis | Pedagogai | Gaminti Kalėdų eglutės žaislus. Puošti grupę. Parašyti seneliui laišką | Mokyti vaikus. drauge džiaugtis dovanomis |
|  **VEIKLOS UGDYMO PRIEŽIŪROS PLANAS** |
| 1. Vaikų pasiekimų vertinimas, veiklos dokumentavimas | 2020 mkartą į pusmetį | Direktorius | Vaikų veiklos dokumentavimas, pasiekimų vertinimas pagal sritis | Pedagogų susirinkime aptarsime vaikų pasiekimus |
| 2. Ugdymo turinio planavimas, lankstumas, vientisumas | 2020 m. | PedagogaiDirektorius |  |  |
| 3. Vaiko adaptacija ugdymo įstaigoje | 2020 m. rugsėjisspalis | Direktorius | Pokalbiai su tėvais, vaikais. Stebėti kaip vaikai elgiasi kolektyve. | Pedagogų, tėvų bendraamžių pagalba atėjus naujam vaikui į grupę. Vaikai išmoks bendrauti kolektyve |
| **III. DARBAS SU ŠEIMA** |
| 1. „Sveikatai palanki vaikų mityba“ | 2020 m.Vasaris | Direktorius Visuomenės sveikatos priežiūros specialistė S. Liudvinavičienė | Pokalbiai su tėvais:Kaip vaikai turi valgyti;Kokie produktai sveikatai palankiausi;Kaip gaminti, kad nesugadinti. |   |
| 2. Teikti tėvams informaciją vaikų pasiekimų klausimais | 2020 m.Nuolat | Direktorius Auklėtojas | Individualūs pokalbiai.  | Vaikų pasiekimai aptariami individualiai su tėvais. |
| 3. Sveikatingumo, vaikų ligų profilaktikos ypatumai. Sergamumo analizė | 2020 m.Rugsėjis | Direktorius Auklėtojas |  Visuomenės sveikatos priežiūros specialistė S. Liudvinavičienė | Tėvai sužinos, kodėl vaikai serga peršalimo ligomis, kaip nuo jų apsisaugoti. Gaus gerų patarimų kaip išvengti ligų |
| **IV. SVEIKATOS UGDYMO IR PRIEŽIŪROS PLANAS** |
| 1. Kontroliuoti vaikų dienos ritmą, užtikrinti pakankamą vaikų buvimą lauke | Nuolat2020 m. | Direktorius | Organizmo grūdinimas oru, burnos priežiūra, fizinio aktyvumo skatinimas. | Sveiki užsigrūdinę vaikai. |
| 2. Patalpų sanitarinė būklė, žaislų plovimas, patalpų vėdinimas | Nuolat2020 m. | DirektoriusAuklėtojas Auklėtojo padėjėjas | Žaislų, indų plovimo taisyklės. | Gera sanitarinė-epidemiologinė būklė. |
| 3. Vaikų miegas | Nuolat2020 m. | Direktorius Auklėtojas | Sudaryti sąlygas vaikams pailsėti. Nenorintiems miegoti, sukurti ramybės kampelį. | Pailsėję vaikai bus žvalesni. Poilsis stiprina vaikų sveikatą. |
| 4. Maitinimo organizavimo ir maisto paruošimo kokybės kontrolė | Nuolat2020 m. | Direktorius | Skanus, kokybiškas, estetiškai patiektas maistas. | Vaikai supras skanaus ir estetiško maisto svarbą |

**Lėšų panaudojimas 2019 metais (eurais)**

|  |  |
| --- | --- |
| **Finansavimas** | **2019 m. kasinės išlaidos** |
| **ASIGNAVIMAI**  iš viso: | **106003** |
| Išlaidoms | 18638 |
| Iš jų darbo užmokesčiui ir socialiniam draudimui | 87365 |
| **FINANSAVIMO ŠALTINIAI:** |  |
| **SAVIVALDYBĖS LĖŠOS**  iš viso: | **64470** |
| Darbo užmokestis ir socialinis draudimas | 54420 |
| Prekių ir paslaugų naudojimas | 10390 |
| **VALSTYBĖS LĖŠOS 4LRVB(VB)76** iš viso: | **–** |
| Darbo užmokestis ir socialinis draudimas | – |
| **VALSTYBĖS LĖŠOS 4LRVB(VB)65** iš viso: | **–** |
| Darbo užmokestis ir socialinis draudimas | – |
| **VALSTYBĖS LĖŠOS** **MK** iš viso: | **34060** |
| Darbo užmokestis ir socialinis draudimas | 33285  |
| Prekių ir paslaugų naudojimas | 775 |
| **KITI ŠALTINIAI** iš viso: | **7473** |
| Tėvų mokestis už ugdymo priemones ir ugdymo aplinkos turtinimą | 1600 |
| Tėvų mokestis už maitinimą | 5449 |
| GPM 2% lėšos | 424 |